Clara Bata Ogunbiyi An haifi Hon Justice Clara Bata Ogunbiyi JSC a ranar 27th na Fabrairu 1948, a Lassa, jihar Borno. Ta halarci makarantar firamare ta Lassa tsakanin 1955 da 1958 daga nan ta tafi makarantar firamare ta Waka inda ta kammala karatun Firamare a shekarar 1960. Tsakanin 1961 da 1965, ta halarci makarantar sakandaren 'yan mata ta Dala, a Kano. Bayan haka, ta yi aiki a takaice a Bankin Barclays da Hukumar Tallace-tallace ta Arewacin Najeriya tsakanin 1966 da 1969. A watan Oktoba 1969, ta sami shiga Jami’ar Ahmadu Bello (ABU) Zariya, inda ta samu difiloma a kan Doka a 1971. Tsakanin 1971 da 1972, ta yayi aiki a takaice a matsayin Mataimakiyar Magatakarda tare da Babbar Kotun Adalci ta Yankin Arewa Maso Gabas. Ta fara karatun ta na Digiri na Lauya a ABU a 1972 kuma ta kammala cikin nasara a shekarar 1975. Daga nan ne Mai Shari’a Ogunbiyi ta zarce zuwa Makarantar Koyon Lauyoyi ta Nijeriya da ke Legas sannan aka kira ta zuwa Lauyan Najeriya a ranar 3 ga Yulin 1976.